**ชื่อเรื่องผลงานวิจัย** การพัฒนาชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียน ชั้นประถมศึกษาปีที่ 6

**ชื่อผู้วิจัย** ไพรินทร์ เสนหล้า

**ปีการศึกษา** 2560

**บทคัดย่อ**

การวิจัยครั้งนี้มีวัตถุประสงค์เพื่อหาคุณภาพชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 เพื่อหาประสิทธิภาพชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 ให้มีประสิทธิภาพตามเกณฑ์ 80/80 เพื่อเปรียบเทียบผลสัมฤทธิ์ทางการเรียนของนักเรียนก่อนและหลังเรียน โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 และศึกษาความพึงพอใจของผู้เรียนที่มีต่อการเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 กลุ่มตัวอย่างคือนักเรียนชั้นประถมศึกษาปีที่ 6 โรงเรียนอนุบาลหนองปาครั่ง สังกัดเทศบาลตำบลหนองป่าครั่ง อำเภอเมือง จังหวัดเชียงใหม่ ในภาคเรียนที่ 2 ปีการศึกษา 2560 จำนวนทั้งหมด 25 คน เครื่องมือที่ใช้ในการวิจัยครั้งนี้คือ ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 จำนวน 13 ชุด แผนการจัดการเรียนรู้เพื่อใช้ประกอบชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 จำนวน 13 แผน แบบวัดผลสัมฤทธิ์ทางการเรียนในสาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม และแบบวัดความพึงพอใจของนักเรียนทีมีต่อการเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 สถิติที่ใช้ในการวิเคราะห์ข้อมูลคือ ค่าร้อยละ ค่าเฉลี่ย ส่วนเบี่ยงเบนมาตรฐาน

ผลการวิจัยพบว่า ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยรวมมีคุณภาพอยู่ในระดับเหมาะสมมากที่สุด มีประสิทธิภาพเท่ากับ 84.54/83.11 สูงกว่าเกณฑ์ 80/80 ที่กำหนดไว้ แสดงว่า ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 มีประสิทธิภาพ ผลสัมฤทธิ์ทางการเรียนของนักเรียนก่อนและหลังเรียน ด้วยชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 มีผลสัมฤทธิ์ทางการเรียนสูงหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 เป็นไปตามสมมติฐานที่ตั้งไว้ และมีความพึงพอใจของผู้เรียนชั้นประถมศึกษาปีที่ 6 ที่มีต่อการเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา ในภาพรวมอยู่ในระดับมากที่สุด

**ความเป็นมาและความสำคัญของปัญหา**

การศึกษานับเป็นรากฐานที่สำคัญที่สุดในการพัฒนาทรัพยากรมนุษย์ให้มีคุณภาพสามารถสร้างสรรค์ความเจริญก้าวหน้าและแก้ไขปัญหาต่างๆในสังคมได้ทั้งนี้เพราะการศึกษาเป็นกระบวนการที่ช่วยในการพัฒนาในทุกด้านของชีวิต ทำให้มนุษย์ได้พัฒนาศักยภาพและขีดความสามารถ ช่วยให้สามารถดำรงชีวิตและประกอบอาชีพอยู่ในสังคมได้อย่างรู้เท่าทันและมีความสุข รู้เท่าทันการเปลี่ยนแปลง รวมเป็นพลังที่สร้างสรรค์การพัฒนาประเทศอย่างยั่งยืน ซึ่งสอดคล้องกับ เยาวพา เดชะคุปต์ (2542 : 98-99) ที่กล่าวว่า การศึกษาเป็นการเตรียมคนให้มุ่งก้าวมั่น รู้ทันโลกพัฒนาคนได้ทันกับความต้องการและการเปลี่ยนแปลงที่เกิดขึ้น ซึ่งโลกปัจจุบันได้ก้าวสู่ยุคโลกาภิวัตน์อิทธิพลของความเจริญก้าวหน้าทางวิทยาการ ด้านการสื่อสารโทรคมนาคมและเทคโนโลยีสารสนเทศที่มีเครือข่ายโยงใยทั่วโลก ทำให้สังคมเป็นสังคมแห่งข่าวสารข้อมูล โลกถูกหลอมเป็นหนึ่งเดียว ไร้ซึ่งพรหมแดน การพัฒนาคนและคุณภาพของคนเป็นทั้งเหตุปัจจัยและผลลัพธ์ที่สำคัญที่สุดของการพัฒนาประเทศ เมื่อคนซึ่งเป็นหน่วยที่เล็กที่สุดของสังคมที่มีการพัฒนาอย่างเต็มศักยภาพทั้งด้านสติปัญญา ร่างกาย และจิตใจจะเป็นพื้นฐานสร้างพลังครอบครัว ชุมชน และสังคมที่ส่งผลต่อการพัฒนาประเทศโดยรวมอย่างสันติ

สอดคล้องกับกระทรวงศึกษาธิการที่กล่าวถึงวิสัยทัศน์ของหลักสูตรแกนกลางการศึกษาขั้นพื้นฐาน ที่มุ่งพัฒนาผู้เรียนทุกคน ซึ่งเป็นกำลังของชาติให้ มีความรู้และทักษะพื้นฐาน รวมทั้งเจตคติที่จำเป็นต่อการศึกษาต่อการประกอบอาชีพและการศึกษาตลอดชีวิต โดยมุ่งเน้นผู้เรียนเป็นสำคัญบนพื้นฐานความเชื่อว่า ทุกคนสามารถเรียนรู้และพัฒนาตนเองได้เต็มตามศักยภาพ(2551 : 4) ซึ่งการพัฒนาผู้เรียนให้เกิดความสมดุล ต้องคำนึงถึงหลักพัฒนาการทางสมองและพหุปัญญา จึงกำหนดให้ผู้เรียนเรียนรู้ 8 กลุ่มสาระการเรียนรู้ คือ ภาษาไทย คณิตศาสตร์ วิทยาศาสตร์ สังคมศึกษา ศาสนา และวัฒนธรรม สุขศึกษาและพลศึกษา ศิลปะ การงานอาชีพและเทคโนโลยี และ ภาษาต่างประเทศ(กระทรวงศึกษาธิการ, 2551 : 8)

ภูมิศาสตร์เป็นสาระหนึ่งในกลุ่มสาระการเรียนรู้สังคมศึกษา ศาสนาและวัฒนธรรมมีขอบข่ายการเรียนรู้ที่มีสาระหลักเป็นความคิดรอบยอดที่เกี่ยวข้องกับศาสตร์ต่างๆ หลายศาสตร์ คือ สิ่งแวดล้อม ประวัติศาสตร์ ภูมิศาสตร์ มานุษยวิทยา ที่มุ่งให้มีความเข้าใจในเรื่องของมิติสัมพันธ์ทางภูมิศาสตร์กับสภาพสิ่งแวดล้อมต่างๆ ที่ปรากฏอยู่บนโลก ความสัมพันธ์ต่อกันและกันและต่อการดำรงชีวิตของมนุษย์ การจัดการเรียนรู้ต้องให้ผู้เรียนได้รู้จักตนเอง แสวงหาความรู้และประสบการณ์ในการศึกษาความสัมพันธ์ของมนุษย์กับสิ่งแวดล้อมในเชิงมิติสัมพันธ์ทั้งในส่วนของประเทศไทยกับโลกที่เราอาศัยอยู่ มีความสามารถที่จะอธิบายลักษณะตำแหน่ง แหล่งที่มา แบบแผนและกระบวนการต่างๆ ที่เกี่ยวข้องกับการศึกษาปรากฏการณ์ของสิ่งแวดล้อม ธรรมชาติและวัฒนธรรม คิดวิเคราะห์และตัดสินปัญหาต่างๆ ที่มีผลต่อสังคม คุณภาพชีวิตและสิ่งแวดล้อมที่เกี่ยวข้องกับผลประโยชน์ของชาติและผลกระทบที่มีต่อโลก(กระทรวงศึกษาธิการ, 2545 : 6)

ซึ่งสอดคล้องกับทวี ทองสว่าง ได้กล่าวไว้ว่า วิชาภูมิศาสตร์เป็นวิชาที่จะช่วยให้บรรลุผลสำเร็จในการสร้างสมรรถภาพและปลูกฝังทัศนคติอันดีงามแก่ประชาชนของประเทศให้ผู้เรียนมีความรู้ ความเข้าใจ ความสัมพันธ์ระหว่างมนุษย์กับสิ่งแวดล้อม มนุษย์กับการผลิตการบริโภค การอนุรักษ์ทรัพยากรของสังคม และให้ผู้เรียนรู้จักเหตุผล ยอมรับหลักการและกระบวนการที่ถูกต้องในการแก้ปัญหา(2527 : 11) และดังที่สำนักงานคณะกรรมการการศึกษาขั้นพื้นฐาน(2551 : 133) สวาท เสนาณรงค์(2536 : 103) และแลมเบิร์ทและมอร์แกน(Lambert and Morgan, 2010 : 78-79)ได้กล่าวไว้ว่า ภูมิศาสตร์เป็นศาสตร์พลวัตร เป็นการศึกษาความสัมพันธ์เชิงพื้นที่ที่มีผลต่อการทำกิจกรรมต่าง ๆ ของมนุษย์ การแสดงความสัมพันธ์ระหว่างสิ่งแวดล้อมด้านกายภาพกับสิ่งแวดล้อมด้านสังคม การเข้าใจสภาพต่างในพื้นที่ รวมทั้งการตระหนัก เห็นคุณค่าของสภาพแวดล้อมทางธรรมชาติในท้องถิ่น

ในปัจจุบันการจัดการเรียนการสอนภูมิศาสตร์ไม่สามารถบรรลุตามเป้าหมาย เนื่องจากการจัดกิจกรรมการเรียนการสอนของครูผู้สอนภูมิศาสตร์ที่เน้นการสอนแบบบรรยาย ขาดกระบวนการสร้างความรู้ ไม่เน้นการปฏิบัติทางภูมิศาสตร์ การสำรวจ การสืบค้น และไม่เน้นการใช้เครื่องมือทางภูมิศาสตร์ประกอบกิจกรรมการเรียนรู้ ส่งผลต่อผลสัมฤทธิ์ทางการเรียนภูมิศาสตร์ต่ำลง ดังข้อมูลจาก

คุณภาพการศึกษาโดยรวมโดยเฉลี่ยของทั้งประเทศ ผลสัมฤทธิ์ในการสอบวิชาสำคัญของนักเรียน การประเมินความสามารถในการคิดวิเคราะห์ สังเคราะห์และประยุกต์ใช้เป็น และจากการวัดผลสัมฤทธิ์ในการสอบระดับชาติ ในช่วงชั้น ป.6 ม.3 และ ม.6 โดยเฉลี่ยทั่วประเทศ พบว่าอยู่ในเกณฑ์ต่ำ โดยเฉพาะในวิชา เช่น คณิตศาสตร์ วิทยาศาสตร์ ภาษาอังกฤษ สังคมศึกษา รวมทั้งลดลงจากปีก่อนๆ และพบว่าในทุกสาระสังคมศึกษา ศาสนาและวัฒนธรรม ความสามารถทางวิชาการของนักเรียนอยู่ในระดับที่ไม่น่าพึงพอใจ ผลสัมฤทธิ์ทางการเรียนไม่ผ่านตามเกณฑ์ที่กำหนด มีคะแนนเฉลี่ยไม่ถึงร้อยละ 50(สำนักงานเลขาธิการสภาการศึกษา, 2552 : 89) นอกจากนี้สำนักงานเลขาธิการสภาการศึกษา ยังพบว่า ผลการพัฒนายังไม่เป็นที่น่าพึงพอใจ เนื่องจากผลการสอบ O-NET ระดับการศึกษาขั้นพื้นฐาน ชั้นป.6 ม.3 และ ม.6 ใน 5 วิชาหลัก ตลอด 5 ปีที่ผ่านมาไม่มีการเปลี่ยนแปลงมากนัก ส่วนใหญ่ได้คะแนนไม่ถึงร้อยละ 50 (2561: 21)

ซึ่งสอดคล้องกับประเวส วะสี ได้กล่าวไว้ว่า การเรียนการสอนในวิชาสังคมยังประสบปัญหาสำคัญอยู่หลายประการโดยเฉพาะในสาระการเรียนรู้ภูมิศาสตร์ ซึ่งเป็นส่วนหนึ่งของกลุ่มสาระ การเรียนรู้สังคมศึกษา ศาสนาและวัฒนธรรม ซึ่งกิจกรรมการเรียนรู้ในสาระดังกล่าวยังละเลยการให้ความสำคัญกับการสอนเพื่อพัฒนาทักษะกระบวนการคิด ซึ่งทักษะการคิดมีความสำคัญต่อการเรียนรู้ของผู้เรียนและสัมพันธ์กับทุกกลุ่มสาระการเรียนรู้ โดยเฉพาะทักษะการคิดอย่างมีวิจารณญาณ ซึ่งเป็นทักษะที่มีความจำเป็นต่อการนำมาใช้ชีวิตประจำวัน เพื่อใช้ในการเลือกตัดสินใจ ในการรับรู้รับฟังข่าวสารที่มีอยู่อย่างมาก ทำให้ขาดการตัดสินใจอย่างรอบคอบ ส่งผลให้การตัดสินใจผิดพลาด ขาดการรับรู้รับฟังอย่างมีเหตุผล โดยนักเรียนส่วนใหญ่ขาดประสบการณ์ในการศึกษาค้นคว้าความจริงรอบตัว ไม่ได้ฝึกการเลือกรับข้อมูลความจริงจากข่าวสารที่มีมากมายทั้งจริงทั้งเท็จ ไม่อาจแยกแยะความจริงกับความเท็จได้ การเรียนการสอนไม่ได้สอนวิธีคิด(2539 : 3-4)

ในกระบวนการเรียนการสอน สื่อการเรียนการสอนเป็นทรัพยากรที่นำมาใช้ในระบบการเรียนการสอน ซึ่งต้องใช้ให้เหมาะสม และ สอดคล้องกับกิจกรรม เวลา และสถานที่ เพื่อให้ผู้เรียนได้รับการเรียนรู้มากที่สุดในเวลาที่ประหยัดที่สุด(นิพนธ์ ศุขปรีดี, 2519 : 40) ชุดการเรียนการสอนเป็นนวัตกรรมหนึ่งที่ช่วยการเรียนการสอนให้ผู้เรียนมีส่วนร่วมในกิจกรรมการเรียนการสอนมากขึ้น นอกจากนี้ชุดการเรียนการสอนจะช่วยให้ผู้เรียนเรียนได้ด้วยตนเอง(กาญจนา เกียรติประวัติ, 2523 : 118) ชุดการเรียนรู้เป็นนวัตกรรมทางด้านสื่อ และเทคโนโลยีที่ได้รับความสนใจ เพราะใช้วิธีระบบเป็นหลักสำคัญ สามารถช่วยให้ผู้เรียนได้รับความรู้อย่างมีประสิทธิภาพ และผู้สอนเกิดความมั่นใจพร้อมที่จะสอน(บุญเอื้อ ควรหาเวช, 2543 : 66) ชุดกิจกรรมเป็นสื่อแนวใหม่ที่มุ่งสนับสนุนการปฏิรูปการศึกษาไทย และการพัฒนชุดกิจกรรมการเรียนรู้สำหรับผู้สอนเป็นคู่มือเพื่อให้ครูใช้เป็นแนวทางในการดำเนินการจัดกิจกรรมและประสบการณ์การเรียนรู้ให้แก่ผู้เรียนได้อย่างมีประสิทธิภาพ(สุนีย์ เปมะประสิทธิ์, 2543 : 2–3)

ชุดการเรียนจึงถือเป็นนวัตกรรมทางการศึกษาที่เหมาะสมที่จะนำไปใช้ในการจัดกิจกรรม การเรียนการสอนที่สนองการคิด การแก้การทำงานแบบกระบวนการกลุ่มและยึดเด็กเป็นศูนย์กลาง เนื่องจากชุดการเรียนรู้เป็นการนำเอาสื่อชนิดต่าง ๆ มาผสมผสานกันให้สอดคล้องกับจุดมุ่งหมายและเนื้อหาของแต่ละหน่วยการเรียน ช่วยให้การเรียนรู้ของเด็กบรรลุจุดมุ่งหมายได้โดยอาศัยหลักการทางทฤษฏีทางการศึกษา เช่น ความแตกต่างระหว่างบุคคล การมีส่วนร่วม และหลักการของการวิเคราะห์ระบบ เพราะชุดการเรียนเป็นการรวบรวมเอาวัตถุ เพื่อการเรียนการสอนที่ประกอบด้วยสื่อมากกว่า 1 ชนิดมาจัดไว้อย่างต่อเนื่องในเนื้อหาเพียงเรื่องเดียวและเหมาะสมที่จะนำมาใช้(ชัยยงค์ พรหมวงศ์, 2523 : 117-118)

ชุดการเรียนการสอนเป็นนวัตกรรมที่ยึดเด็กเป็นศูนย์กลางและแก้ปัญหากระบวนการกลุ่ม ซึ่งสอดคล้องกับรูปแบบการสอนโมเดลซิปปาเป็นการจัดการเรียนการสอนที่ให้ผู้เรียนเป็นผู้สร้างความรู้ด้วยตนเอง(Construction of knowledge) ซึ่งนอกจากผู้เรียนจะต้องเรียนรู้ด้วยตนเองและพึ่งตนเองแล้วยังต้องพึ่งการมีปฏิสัมพันธ์ (interaction)กับเพื่อนๆ บุคคลอื่นๆ และสิ่งแวดล้อมรอบตัวรวมทั้งต้องอาศัยทักษะกระบวนการ(process skills) ต่าง ๆ จำนวนมากเป็นเครื่องมือในการสร้างความรู้โดยให้ผู้เรียนมีความพร้อมในการรับรู้และเรียนรู้อย่างตื่นตัว ผู้เรียนได้มีการเคลื่อนไหวทางกาย อย่างเหมาะสม และจะทำให้ผู้เรียนเกิดการเรียนรู้ได้ดี เข้าใจลึกซึ้งและอยู่คงทนมากขึ้น(ทิศนา แขมมณี, 2545:280) ผู้เรียนสามารถอธิบาย ชี้แจง ตอบคำถามได้ดี นอกจากนั้นยังได้พัฒนาทักษะใน การคิดวิเคราะห์ การคิดสร้างสรรค์ การทำงานเป็นกลุ่ม การสื่อสาร รวมทั้งเกิดความใฝ่รู้ด้วย(ทิศนา แขมมณี, 2543 :17)

จากที่ได้กล่าวมาในข้างต้นมีความสอดคล้องกับสภาพการจัดการศึกษาในสาระภูมิศาตร์ของโรงเรียนอนุบาลหนองป่าครั่งที่มีผลสัมฤทธิ์ในการสอบระดับชาติในระดับชั้นประถมศึกษาปีที่ 6 ในสาระภูมิศาสตร์ที่มีผลสัมฤทธิ์ต่ำในปีการศึกษา 2559 ด้วยเหตุผลที่กล่าวมาในข้างต้น ผู้วิจัยมีความประสงค์ในการพัฒนาชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 เพื่อใช้เป็นสื่อ การเรียนการสอนในการจัดกิจกรรมการเรียนรู้สาระวิชาภูมิศาสตร์ กลุ่มสาระสังคมศึกษา ศาสนา และวัฒนธรรม สำหรับนักเรียนชั้นประถมศึกษาปีที่ 6

**วัตถุประสงค์ของการวิจัย**

1. เพื่อหาคุณภาพชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6

2. เพื่อหาประสิทธิภาพชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 ให้มีประสิทธิภาพตามเกณฑ์ 80/80

3. เพื่อเปรียบเทียบผลสัมฤทธิ์ทางการเรียนของนักเรียนก่อนและหลังเรียน โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6

4. เพื่อศึกษาความพึงพอใจของผู้เรียนที่มีต่อการเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6

**วิธีการดำเนินการวิจัย**

**ขอบเขตการวิจัย**

**การวิจัยครั้งนี้กำหนดขอบเขตในการวิจัยคือ**

1. **ขอบเขตประชากร**

ในการวิจัยครั้งนี้ ศึกษาจากนักเรียนชั้นประถมศึกษาปีที่ 6 โรงเรียนอนุบาลหนองปาครั่ง สังกัดเทศบาลตำบลหนองป่าครั่ง อำเภอเมือง จังหวัดเชียงใหม่ ในภาคเรียนที่ 2 ปีการศึกษา 2560 จำนวนทั้งหมด 25 คน ซึ่งกลุ่มตัวอย่างที่ใช้ใน การวิจัยครั้งนี้ได้มาด้วยวิธีการสุ่มตัวอย่างแบบเจาะจง(Purposive Sampling)

**2. ขอบเขตเนื้อหา**

การวิจัยครั้งนี้ครอบคลุมเนื้อหาในสาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม ชั้นประถมศึกษาปีที่ 6 ตามหลักสูตรแกนกลางการศึกษาขั้นพื้นฐาน พุทธศักราช 2551 แล้วนำมาจัดหน่วยการเรียนรู้ โดยนำมาจัดเป็นชุดการเรียนรู้ จำนวน 13 ชุด คือ

ชุดที่ 1 เรื่อง เครื่องมือทางภูมิศาสตร์ : แผนที่

ชุดที่ 2 เรื่อง เครื่องมือทางภูมิศาสตร์ : ภาพถ่าย

ชุดที่ 3 เรื่อง ลักษณะทั่วไปของประเทศไทย

ชุดที่ 4 เรื่อง ลักษณะภูมิประเทศของประเทศไทย

ชุดที่ 5 เรื่อง ลักษณะภูมิอากาศของประเทศไทย

ชุดที่ 6 เรื่อง ทรัพยากรธรรมชาติของประเทศไทย

ชุดที่ 7 เรื่อง การตั้งถิ่นฐานและการประกอบอาชีพของคนไทย

ชุดที่ 8 เรื่อง การสร้างสรรค์วัฒนธรรมประเพณีของคนไทย

ชุดที่ 9 เรื่อง ปรากฏการณ์ทางธรรมชาติ

ชุดที่ 10 เรื่อง มนุษย์กับสิ่งแวดล้อม

ชุดที่ 11 เรื่อง ผลกระทบที่เกิดจากความสัมพันธ์ระหว่างมนุษย์กับสิ่งแวดล้อม

ชุดที่ 12 เรื่อง การเปลี่ยนแปลงสภาพธรรมชาติในประเทศไทย

ชุดที่ 13 เรื่อง การอนุรักษ์ทรัพยากรธรรมชาติ

**3. ตัวแปรที่ศึกษา**

3.1 ตัวแปรอิสระ

การเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับชั้นประถมศึกษาปีที่ 6

3.2 ตัวแปรตาม

ผลสัมฤทธิ์ทางการเรียนและความพึงพอใจของนักเรียนที่มีต่อการเรียนโดยใช้ชุดการเรียนรู้

**4. ระยะเวลาในการทดลอง**

ระยะเวลาที่ใช้ในการทดลอง คือ ภาคเรียนที่ 2 ปีการศึกษา 2560 ระหว่างวันที่ 10มกราคม ถึง 22 กุมภาพันธ์ 2561

**เครื่องมือที่ใช้ในการเก็บรวบรวมข้อมูล**

เครื่องมือที่ใช้ในการวิจัยครั้งนี้ ประกอบด้วย เครื่องมือ 4 ชนิด ซึ่งมีรายละเอียดดังนี้

1. ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 จำนวน 13 ชุด

2. แผนการจัดการเรียนรู้เพื่อใช้ประกอบชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 จำนวน 13 แผน รวม 14 ชั่วโมง

3. แบบวัดผลสัมฤทธิ์ทางการเรียนในสาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม เป็นแบบปรนัยชนิดเลือกตอบ(Multiple Choice) 4 ตัวเลือก จำนวน 30 ข้อ

4. แบบวัดความพึงพอใจของนักเรียนทีมีต่อการเรียน โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 เป็นแบบมาตราส่วนประมาณค่า (Rating Scale) มี 5 ระดับ คือ น้อยที่สุด น้อย ปานกลาง มาก และมากที่สุด จำนวน 20 ข้อ

**การเก็บรวบรวมข้อมูล**

การวิจัยครังนี้ เป็นการวิจัยเชิงทดลองกับนักเรียนกลุ่มเดียว โดยผู้วิจัยดำเนินการ (บุญชม ศรีสะอาด, 2553 : 159 -161) ซึ่งมีรูปแบบการทดลองดังนี้

|  |  |  |
| --- | --- | --- |
| ก่อนทดลอง | ทดลอง | หลังทดลอง |
| T1 | X | T2 |

T1 แทน การทดสอบก่อนเรียน (Pre-test)

T2 แทน การทดสอบหลังเรียน (Post-test)

X แทน การทดลอง

ผู้วิจัยได้ดำเนินการเก็บรวบรวมข้อมูลตามลำดับขั้นตอนดังนี้

1. ก่อนทำการทดลอง ผู้วิจัยได้ทำความเข้าใจกับนักเรียนเกี่ยวกับขั้นตอนการใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6

2. การทดสอบก่อนเรียน(Pre-test)กับกลุ่มตัวอย่างด้วยแบบทดสอบวัดผลสัมฤทธิ์ทาง การเรียนสาระภูมิศาสตร์ กลุ่มสาระสังคมศึกษา ศาสนาและวัฒนธรรม ชั้นประถมศึกษาปีที่ 6 จำนวน 30 ข้อ หลังจากนั้นนำกระดาษคำตอบแบบทดสอบวัดผลสัมฤทธิ์ทางการเรียนของนักเรียนทุกคนมาตรวจให้คะแนน แล้วบันทึกคะแนนเก็บไว้เปรียบเทียบกับคะแนนทดสอบหลังเรียน

3. ดำเนินการทดลองตามขั้นตอนการใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 จากชุดการเรียนรู้ที่ 1-13 ทำการทดลอง จำนวน 14 ชั่วโมง ไม่รวมเวลาทดสอบก่อนเรียนและหลังเรียน

3. การทดสอบหลังเรียน(Post-test)ภายหลังการจัดกิจกรรมการเรียนรู้ โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยทำการทดสอบหลังเรียนโดยใช้แบบทดสอบวัดผลสัมฤทธิ์ทางการเรียนฉบับเดียวกับที่ทดสอบก่อนเรียนระยะเวลาในการศึกษาค้นคว้า โดยทำการสอนในภาคเรียนที่ 2 ปีการศึกษา 2550 ระหว่างวันที่ 10 มกราคม ถึง 22 กุมภาพันธ์ 2561

4. สอบถามความพึงพอใจของนักเรียนที่มีต่อการใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยใช้แบบสอบถามความพึงพอใจของนักเรียนที่ผู้วิจัยสร้างขึ้น จำนวน 20 ข้อ แล้วรวบรวมข้อมูลเพื่อวิเคราะห์ต่อไป

**การวิเคราะห์ข้อมูล**

ผู้วิจัยดำเนินการวิเคราะห์ข้อมูลตามวัตถุประสงค์ของการวิจัยด้วยคอมพิวเตอร์โดยใช้โปรแกรมสำเร็จรูปทางสถิติ ดังนี้

1. หาคุณภาพของชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยหาค่าเฉลี่ย และส่วนเบี่ยงเบนมาตรฐาน

2. หาประสิทธิภาพของชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 ตามเกณฑ์ 80/80 โดยการหาประสิทธิภาพของกระบวนการ (E1) และประสิทธิภาพของผลลัพธ์ (E2)

3. เปรียบเทียบผลสัมฤทธิ์ทางการเรียนก่อนและหลังเรียน โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยการทดสอบค่าทีแบบไม่เป็นอิสระจากกัน(T-test for Dependent Samples) กำหนดค่าสถิติที่ระดับนัยสำคัญที่ 0.5

4. ศึกษาความพึงพอใจของนักเรียนที่มีต่อการเรียน โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยหาค่าเฉลี่ยและส่วนเบี่ยงเบนมาตรฐาน

**สรุปผลการวิจัย**

การวิจัยเรื่อง การพัฒนาชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 สรุปผลการวิจัย ดังนี้

1. คุณภาพชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยมีค่าเฉลี่ย 4.60 ส่วนเบี่ยงเบนมาตรฐาน 0.30 และมีคุณภาพในระดับเหมาะสมมากที่สุด

2. ประสิทธิภาพชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 มีประสิทธิภาพ 84.54/83.11 ซึ่งผ่านเกณฑ์ที่กำหนดไว้ คือ 80/80

3. ผลสัมฤทธิ์ทางการเรียนของนักเรียนก่อนและหลังเรียน โดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 สูงกว่าก่อนเรียนอย่างมีนัยสำคัญทางสถิติที่ระดับ .05

4. ความพึงพอใจของผู้เรียนที่มีต่อการเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 โดยภาพรวมอยู่ในระดับมากที่สุด

**อภิปรายผล**

จากการศึกษาการพัฒนาชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 สามารถอภิปรายผลได้ดังนี้

1. ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 ที่ผู้วิจัยสร้างขึ้น ได้รับการตรวจสอบคุณภาพจากผู้ทรงคุณวุฒิ จึงได้ชุดการเรียนรู้ที่มีคุณภาพในระดับมากที่สุด ซึ่งสอดคล้องกับแนวคิดของชัยยงค์ พรหมวงศ์(2523 : 120) ที่ได้กล่าวถึงคุณค่าของชุดการเรียนรู้ไว้ว่า“ไม่ว่าจะเป็นชุดการสอนประเภทใดย่อมมีคุณค่าต่อการเพิ่มคุณภาพในการเรียนการสอน หากได้มีการผลิตที่มีการทดสอบวิจัยแล้วด้วยกันนั้น” คุณภาพของชุดการเรียนรู้พอสรุปได้ คือ ให้ผู้สอนถ่ายทอดเนื้อหาประสบการณ์ที่สลับซับซ้อน ซึ่งผู้สอนไม่สามารถบรรยายได้ ช่วยให้ความสนใจของนักเรียนต่อสิ่งที่กำลังศึกษาเพราะชุดการเรียนรู้เปิดโอกาสให้ผู้เรียนมีส่วนร่วมในการเรียนของตนเอง ทำให้การเรียนการสอนเป็นอิสระจากผู้สอน เรียนได้ตลอดเวลาในกรณีที่ครูผู้สอนไม่อยู่ ครูอื่นสามารถสอนแทนได้โดยการใช้ชุดการเรียนรู้ที่ได้จัดเตรียมไว้ได้เหมือนปกติ

2. ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 มีประสิทธิภาพ 84.54/83.11 ซึ่งสูงกว่าเกณฑ์ที่กำหนดไว้ที่ 80/80 อาจเนื่องจากการพัฒนาชุดกิจกรรมดังกล่าว ได้ดำเนินการตามหลักการของการสร้างชุดกิจกรรมอย่างมีระบบโดยผู้วิจัยได้ศึกษาหลักสูตร วิเคราะห์และกำหนดเนื้อหาของกิจกรรม มาตรฐานการเรียนรู้ ตัวชี้วัดสาระการเรียนรู้ที่เกี่ยวข้องและการจัดกิจกรรมการเรียนรู้ รวมทั้งการวัดและประเมินผลที่สอดคล้องกับความสนใจของผู้เรียน เพื่อนำไปสู่การกำหนดจุดประสงค์การเรียนรู้ และออกแบบกิจกรรมให้มีความเหมาะสม โดยมุ่งเน้นผู้เรียนเป็นสำคัญ เพื่อให้ผู้เรียนได้ศึกษาและปฏิบัติกิจกรรมได้ด้วยตนเองชุดการเรียนรู้ที่พัฒนาขึ้น ได้ผ่านการตรวจสอบ ประเมินคุณภาพจากผู้ทรงคุณวุฒิในด้านต่าง ๆ จึงทำให้ชุดการเรียนรู้ได้รับการปรับปรุงและพัฒนาให้มีความสมบูรณ์มากขึ้น และมีการนำชุดการเรียนรู้ไปทดลองใช้กับนักเรียนที่ไม่ใช่กลุ่มตัวอย่าง และนำไปปรับปรุงแก้ไขอีกครั้ง อย่างเป็นขั้นตอนที่เป็นระบบชัดเจน ตามหลักการพัฒนาชุดการเรียนรู้ ซึ่งเป็นที่ยอมรับ เพื่อให้มั่นใจว่าชุดการเรียนรู้ที่นำไปใช้จริงนั้น มีประสิทธิภาพที่เหมาะสม สามารถพัฒนาความรู้ในสาระภูมิศาสตร์ให้กับผู้เรียนได้ สอดคล้องกับงานวิจัยของปัญญา รุ่งเรือง(2551 : 76) ที่ได้ศึกษาวิจัยการศึกษาผลการเรียนรู้ เรื่อง ภูมิศาสตร์ประเทศไทย โดยใช้วิธีสอนที่ใช้ชุดการเรียนรู้กับวิธีสอนแบบปกติ สำหรับนักเรียนชั้นมัธยมศึกษาปีที่ 5 ได้ค่าประสิทธิภาพ 81.94/80.81 และงานวิจัยของกัณฐาภรณ์ พานเงิน(2559 : 84) ที่ได้ทำการศึกษาวิจัยการพัฒนาชุดกิจกรรมการเรียนรู้เพื่อพัฒนาความสามารถในการใช้ชีวิตแบบพอเพียงอย่างมีวิจารณญาณ เรื่อง ชุมชนริมน้ำจันทบูร กลุ่มสาระการเรียนรู้สังคมศึกษา ศาสนา และวัฒนธรรมของนักเรียนชั้นมัธยมศึกษาปีที่ 2 โรงเรียนสตรีมารดาพิทักษ์ มีค่าประสิทธิภาพเท่ากับ 81.52/87.91 ซึ่งเป็นไปตามเกณฑ์ที่กำหนดไว้

3. ผลสัมฤทธิ์ทางการเรียนของนักเรียนที่เรียนด้วยชุดการเรียนรู้ มีคะแนนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 โดยหลังเรียนโดยใช้ชุดการเรียนรู้ มีคะแนนเฉลี่ย24.93 สูงกว่าก่อนเรียนมีคะแนนเฉลี่ย 14.93 ซึ่งสอดคล้องกับสมมติฐานการวิจัย เนื่องจากชุดการเรียนรู้ที่พัฒนาขึ้น มีประสิทธิภาพในการช่วยให้ผู้เรียนเกิดความสนใจต่อการเรียนและสร้างความกระตือรือร้นที่จะเรียนรู้ ทั้งนี้อาจเนื่องมาจากการจัดกิจกรรมการเรียนรู้โดยใช้ชุดกิจกรรมได้เน้นผู้เรียนเป็นสำคัญ ผู้เรียนมีการช่วยเหลือซึ่งกันและกันระหว่างนักเรียนที่เก่งและอ่อน ภายใต้กิจกรรมที่หลากหลาย สอดคล้องกับศักยภาพของผู้เรียน มีกิจกรรมกระตุ้นให้ผู้เรียนเกิดการเรียนรู้อย่างเป็นระบบ ทำให้ผู้เรียนสามารถเชื่อมโยงความรู้ได้ด้วยตนเองและเนื้อหาในการจัดการเรียนรู้เป็นเนื้อหาสาระที่เหมาะสมกับวัยของผู้เรียน ไม่ยากหรือง่ายเกินไป ซึ่งสอดคล้องกับแนวคิดของกาญจนา เกียรประวัติ(2524 :175) สันทัด ภิบาลสุขและพิมพ์ใจ ภิบาลสุข(2525 : 199) ชัยยงค์ พรหมวงค์, นิคม ทาแดง และศรีสุดา จริยกุล(2526 : 13) มีแนวคิดสอดคล้องกันว่าชุดการเรียนรู้มีประโยชน์ดังนี้ คือ 1) ช่วยเร้าความสนใจของผู้เรียนต่อสิ่งที่กำหลังศึกษาอยู่ เพราะชุดการเรียนรู้จะเปิดโอกาสให้ผู้เรียนมีส่วนร่วมในการเรียนของตนมากที่สุด 2) ผู้เรียนเป็นผู้กระทำกิจกรรมด้วยตนเองและเรียนได้ตามความสามารถ ความสนใจและมีความรับผิดชอบต่อตนเองและสังคม 3) เปิดโอกาสให้ผู้เรียนแสดงความคิดเห็น ฝึกการตัดสินใจ แสวงหาความรู้ด้วยตนเอง 4) ช่วยให้ผู้เรียนจำนวนมากได้รับความรู้แนวเดียวกัน 5) ทำให้การเรียนรู้ของผู้เรียนเป็นอิสระจากอารมณ์ครู ชุดการเรียนรู้ทำให้ผู้เรียนเรียนได้ตลอด ไม่ว่าผู้สอนจะมีสภาพหรือคับข้องทางอารมณ์มากน้อยเพียงใด 6) ช่วยให้การเรียนเป็นอิสระจากบุคลิกภาพของครู เนื่องจากชุดการเรียนรู้ช่วยถ่ายทอดเนื้อหาได้ ดังนั้นครูที่พูดไม่เก่งก็สามารถสอนให้มีประสิทธิภาพได้ 7) ช่วยให้ผู้สอนวัดผลผู้เรียนได้ตรงตามความมุ่งหมาย 8) ช่วยลดภาระช่วยสร้างความพร้อม และความมั่นใจแก่ครู เพราะชุดการเรียนรู้ผลิตไว้เป็นหมวดหมู่ สามารถนำไปใช้ได้ทันที 9) ช่วยขจัดปัญหาขาดแคลนครูผู้ชำนาญ เพราะชุดการเรียนรู้ช่วยให้ผู้เรียนเรียนรู้ได้ด้วยตนเองหรือต้องการรับความช่วยเหลือจากครูเพียงเล็กน้อย ช่วยเสริมสร้างการเรียนอย่างต่อเนื่อง 10) แก้ปัญหาความแตกต่างระหว่างบุคคล เพราะชุดการเรียบนรู้สามารถทำให้ผู้เรียนเรียนตามความสามารถ ความถนัด ความสนใจและโอกาสเอื้ออำนวยแก่ผู้เรียนซึ่งแตกต่างกัน ซึ่งสอดคล้องกับงานวิจัยของงานวิจัยของปัญญา รุ่งเรือง(2551 : 96) ที่ได้ศึกษาวิจัยการศึกษาผลการเรียนรู้ เรื่องภูมิศาสตร์ประเทศไทย โดยใช้วิธีสอนที่ใช้ชุดการเรียนรู้กับวิธีสอนแบบปกติ สำหรับนักเรียนชั้นมัธยมศึกษาปีที่ 5 พบว่า ผลการเรียนรู้จากวิธีสอนทั้งสองวิธีมีความแตกต่างกันอย่างมีนัยสำคัญทางสถิติที่ระดับ .05 โดยผลการเรียนรู้ที่ได้รับการสอนโดยใช้ชุดการเรียนรู้มีค่าร้อยละ 80.26 สูงกว่าผลการเรียนรู้หลังเรียนของนักเรียนที่เรียนโดยวิธีการสอนแบบปกติที่มีค่าร้อยละ 78.18 สอดคล้องกับงานวิจัยของกัณฐาภรณ์ พานเงิน(2559 : 85)ที่ได้ทำการศึกษาวิจัยการพัฒนาชุดกิจกรรมการเรียนรู้เพื่อพัฒนาความสามารถในการใช้ชีวิตแบบพอเพียงอย่างมีวิจารณญาณ เรื่อง ชุมชนริมน้ำจันทบูร กลุ่มสาระการเรียนรู้สังคมศึกษา ศาสนาและวัฒนธรรมของนักเรียนชั้นมัธยมศึกษาปีที่ 2 โรงเรียนสตรีมารดาพิทักษ์ พบว่า ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 โดยมีคะแนนเฉลี่ยก่อนเรียน 15.21 หลังเรียนได้คะแนนเฉลี่ย 19.30 สอดคล้องกับ ณัฐกมล วัชรวงษ์ทวี(2556 : 60) ได้ศึกษาการพัฒนาชุดการเรียนรู้ เรื่อง ภูมิศาสตร์ทวีปยุโรป สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม ชั้นมัธยมศึกษาปีที่ 2 พบว่า มีคะแนนเฉลี่ยก่อนเรียน 15.50 หลังเรียนได้คะแนนเฉลี่ย 37.36 โดยมีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 สอดคล้องกับรัชนีพร แอนุ้ย(2556 : 80)ได้ศึกษาวิจัยการพัฒนาชุดการสอน เรื่อง ธรรมชาติและสิ่งแวดล้อม สำหรับนักเรียนชั้นประถมศึกษาปีที่ 6 อำเภอแว้ง จังหวัดนราธิวาส พบว่า นักเรียนมีค่าเฉลี่ยก่อนเรียนเท่ากับ 18.85 และหลังเรียนมีค่าเฉลี่ยเท่ากับ 25.15 โดยมีผลสัมฤทธิ์ทางการเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .01 ซึ่งสอดคล้องกับเลิศศิริ เต็มเปี่ยม(2554 : 86 )ได้ศึกษาวิจัยการพัฒนาผลการเรียนรู้ เรื่อง ทักษะภูมิศาสตร์ ด้วยการสอนโดยใช้ชุดการเรียนรู้สำหรับนักเรียนชั้นประถมศึกษาปีที่ 6 โรงเรียนสารสิทธิ์พิทยาลัย พบว่า นักเรียน มีคะแนนเฉลี่ยหลังเรียนเท่ากับ 25.70 สูงกว่าก่อนเรียนมีคะแนนเฉลี่ยเท่ากับ 14.63 อย่างมีนัยสาคัญทางสถิติที่ระดับ .05

4. ความพึงพอใจของผู้เรียนที่มีต่อการเรียนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 พบว่า นักเรียนมีความพึงพอใจโดยภาพรวมอยู่ในระดับมากที่สุดเมื่อพิจารณาเป็นรายรายข้อพบว่า โดยส่วนใหญ่มีความพึงพอใจอยู่ในระดับมากที่สุด ยกเว้นข้อ 4 คำตอบของกิจกรรมในชุดการเรียนรู้ชัดเจนและให้คะแนนอย่างเป็นธรรม และข้อ 5 นักเรียนทำชุดการเรียนรู้ได้ทันเวลาที่กำหนดมีความพึงพอใจอยู่ในระดับมาก ทั้งนี้เพราะนักเรียนมีความสนใจ สนุกสนานและมีความสุขในการทำกิจกรรมต่างๆ ร่วมกันที่ได้กำหนดไว้ในชุดการเรียนรู้ เนื่องจากการเรียนรู้ในสาระภูมิศาสตร์เป็นเนื้อหาที่ไม่ไกลตัวนักเรียนมากนัก ทำให้นักเรียนมีความสนใจในเนื้อหา และยังสามารถนำความรู้ที่ได้มาประยุกต์ใช้ในชีวิตประจำวันได้ นอกจากนี้ชุดการเรียนรู้สาระภูมิศาสตร์ยังช่วยให้ผลการเรียนรู้ของนักเรียนสูงขึ้น มีความก้าวหน้าและมีพัฒนาการทางการเรียนสาระการเรียนรู้สังคมศึกษา ศาสนา และวัฒนธรรมเพิ่มมากขึ้นกว่าเดิม จากแบบสอบถามความคิดเห็นของนักเรียน พบว่า นักเรียนมีความคิดเห็นต่อการสอนโดยใช้ชุดการเรียนรู้สาระภูมิศาสตร์ โดยการจัดการเรียนรู้แบบ ซิปปาสูงสุด คือ ข้อ16 นักเรียนได้มีโอกาสคิดและแสดงออกมากขึ้น ทั้งนี้เพราะการจัดการเรียนรู้แบบซิปปา(CIPPA Model) เป็นแนวทางการจัดกิจกรรมให้ผู้เรียนมีส่วนร่วมทางสติปัญญา เป็นผู้สร้างความรู้ด้วยตนเอง ทำความเข้าใจเกิดการเรียนรู้ที่มีความหมายแก่ตนเองและค้นพบความรู้ด้วยตนเอง ผู้เรียนมีส่วนร่วมด้านสังคม โดยการมีปฏิสัมพันธ์กับผู้อื่นและสิ่งแวดล้อม ได้แลกเปลี่ยนข้อมูลความรู้กับผู้อื่น การได้เคลื่อนไหวร่างกาย โดยการทำกิจกรรมในลักษณะต่างๆ การเรียนรู้กระบวนการที่จำเป็นต่อการดำรงชีวิต เช่น ทักษะการแสวงหาความรู้ และการนำความรู้ไปประยุกต์ใช้ซึ่งจะทำให้นักเรียนได้รับประโยชน์จากการเรียนและเป็นการช่วยให้ผู้เรียนนำความรู้ไปใช้ในสังคมและชีวิตประจำวันซึ่งจะช่วยให้ผู้เรียนเกิดการเรียนรู้เพิ่มเติมขึ้นเรื่อยๆ นอกจากนั้น สอดคล้องกับรัฐสุดา สุดรัก(2551 : 73)ที่พบว่า การสอนโดยใช้การเรียนการสอนแบบซิปปาและวิธีการทางประวัติศาสตร์เป็นการเรียนการสอนที่เน้นผู้เรียนเป็นสำคัญ เน้นให้ผู้เรียนได้ฝึกกระบวนการคิด กระบวนการทำงาน กระบวนการสร้างความรู้ด้วยตนเอง วิเคราะห์กระบวนการเรียนรู้และการประยุกต์ใช้ความรู้ ซึ่งสอดคล้องกับทิศนา แขมณี(2545 : 11)ที่กล่าวว่าการเรียนรู้จะเกิดขึ้นได้ดีก็ต่อเมื่อผู้เรียนได้รับข้อมูลและประสบการณ์ใหม่ๆ เข้ามาและมีโอกาสได้ใช้กระบวนการทางสติปัญญาในการคิดกลั่นกรองข้อมูล ทำให้เข้าใจข้อมูลเชื่อมโยงความรู้ใหม่กับความรู้เดิมและสร้างความหมายข้อมูลความรู้ด้วยตนเอง อันส่งผลให้เกิดความเข้าใจและความคงทนของความรู้ด้วยเช่นกัน

**ข้อเสนอแนะ**

จากการวิจัยเรื่อง การพัฒนาชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 พบว่า ผลการเรียนรู้ของนักเรียนชั้นประถมศึกษาปีที่ 6 ที่เรียนรู้ด้วยชุดการเรียนรู้สาระภูมิศาสตร์ หลังเรียนสูงกว่าก่อนเรียน รวมทั้งนักเรียนมีความคิดเห็นต่อการสอนโดยใช้ชุดการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม โดยการจัดการเรียนรู้แบบซิปปา ที่ผู้วิจัยสร้างขึ้นโดยรวมอยู่ในระดับมากที่สุด ดังนั้นผู้วิจัยจึงสรุปแนวคิดและข้อเสนอแนะเกี่ยวกับประเด็นต่อไปนี้คือ ข้อเสนอแนะทั่วไปในการนำชุดการเรียนรู้ไปใช้และข้อเสนอแนะเพื่อการทำวิจัยครั้งต่อไป ดังต่อไปนี้

1. ข้อเสนอแนะในการนำไปใช้

1.1 จากการวิจัยพบว่า ชุดการเรียนรู้เป็นสื่อการสอนที่นักเรียนมีประสบการณ์ในการใช้น้อย ซึ่งผู้วิจัยได้เขียนคำแนะนำในการใช้ชุดการเรียนรู้แล้ว แต่นักเรียนก็ยังเกิดความสงสัย ดังนั้นครูจึงควรให้คำแนะนำ อธิบายขั้นตอนในการใช้ชุดการเรียนรู้ก่อนการเริ่มใช้ชุดการเรียนรู้ เพราะจะทำให้นักเรียนสามารถปฏิบัติตามกิจกรรมที่บรรจุอยู่ในชุดการเรียนรู้ได้อย่างรวดเร็ว ถูกต้อง และเกิดประสิทธิสูงสุดจากการเรียนโดยใช้ชุดการเรียนรู้

1.2 จากการวิจัยพบว่า เนื้อหาในชุดกิจกรรมการเรียนรู้สาระภูมิศาสตร์ กลุ่มสาระการเรียนรู้สังคมศึกษา ศาสนา และวัฒนธรรม โดยการจัดการเรียนรู้แบบซิปปา สำหรับนักเรียนชั้นประถมศึกษาปีที่ 6 ในชุดที่ 6 เรื่อง ทรัพยากรธรรมชาติของประเทศไทย ชุดที่ 8 เรื่อง การสร้างสรรค์วัฒนธรรมประเพณีของคนไทย และชุดที่ 9 เรื่องปรากฏการณ์ทางธรรมชาติ เป็นชุดการเรียนรู้ที่มีเนื้อหามาก ดังนั้นในชุดการเรียนรู้ควรใช้สื่อการเรียนรู้อื่น ๆ ที่เหมาะสมกับเนื้อหามาประกอบ เช่น วีดีทัศน์ สื่อประสม เพื่อเพิ่มประสิทธิภาพในการเรียนรู้ และเป็นการกระตุ้นให้นักเรียนสนใจในบทเรียนเพิ่มมากยิ่งขึ้น

1.3 จากการวิจัยพบว่า ในการจัดกิจกรรมการเรียนการสอนโดยใช้ชุดการเรียนรู้ หากครูผู้สอนจัดการเรียนรู้โดยการใช้กระบวนการกลุ่ม ครูจะต้องเตรียมชุดการเรียนรู้และสื่อการเรียนการสอนที่อยู่ในชุดการเรียนรู้ให้เหมาะสมกับจำนวนของนักเรียน เพื่อความสะดวกในการทำกิจกรรมร่วมกันและให้เกิดประสิทธิสูงที่สุด

2. ข้อเสนอแนะเพื่อการวิจัยต่อไป

2.1 ควรมีการวิจัยเพื่อสร้างและพัฒนาชุดการเรียนรู้ในกลุ่มสาระการเรียนรู้อื่น ๆ หรือในสาระการเรียนรู้อื่นของกลุ่มสาระการเรียนรู้สังคมศึกษา ศาสนา และวัฒนธรรม เช่น สาระการเรียนรู้ศาสนา ศีลธรรม จริยธรรม หน้าที่พลเมือง วัฒนธรรมและการดำเนินชีวิตในสังคม เศรษฐศาสตร์ และประวัติศาสตร์ เพื่อให้มีชุดการเรียนรู้หลากหลายเนื้อหา สามารถนำมาใช้ประโยชน์ในการจัดการเรียนการสอนได้

2.2 ควรมีการวิจัยเปรียบเทียบผลการเรียนรู้ระหว่างผลการเรียนรู้ที่ได้จากการเรียนโดยใช้ชุดการเรียนรู้แบบรายบุคคลกับผลการเรียนรู้ที่ได้จากเรียนโดยใช้ชุดการเรียนรู้แบบกิจกรรมกลุ่ม

2.3 ควรมีการวิจัยเปรียบเทียบผลการเรียนรู้ระหว่างผลการเรียนรู้ที่ได้จากการเรียนโดยใช้ชุดการเรียนรู้กับผลการเรียนรู้ที่ได้จากการเรียนการสอนด้วยวิธีต่าง ๆ เช่น วิธีสอนแบบศูนย์การเรียน การสอนโดยใช้บทเรียนสำเร็จรูป การสอนแบบโครงงาน การจัดการเรียนรู้แบบค้นพบ เป็นต้น

2.4 ควรมีการวิจัยเปรียบเทียบความคงทนในการเรียนรู้ของนักเรียน ที่เรียนโดยใช้ชุดการเรียนรู้กับการเรียนการสอนปกติ

**บรรณานุกรม**

กระทรวงศึกษาธิการ. (2545). **การจัดกระบวนการเรียนรู้ที่ผู้เรียนสำคัญที่สุด ตามพระราชบัญญัติ**

**การศึกษาแห่งชาติ พ.ศ. 2542**. กรุงเทพฯ : โรงพิมพ์คุรุสภาลาดพร้าว.

กระทรวงศึกษาธิการ. (2551). **หลักสูตรแกนกลางการศึกษาขั้นพื้นฐาน พุทธศักราช 2551**.

กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย.

กัณฐาภรณ์ พานเงิน. (2559). **การพัฒนาชุดกิจกรรมการเรียนรู้เพื่อพัฒนาความสามารถในการ ใช้ชีวิตแบบพอเพียงอย่างมีวิจารณญาณ เรื่อง ชุมชนริมน้ำจันทบูร กลุ่มสาระการเรียนรู้ สังคมศึกษาศาสนาและวัฒนธรรมของนักเรียนชั้นมัธยมศึกษาปีที่ 2 โรงเรียนสตรีมารดา พิทักษ์**. กรุงเทพฯ : ปริญญานิพนธ์ ครุศาสตรมหาบัณฑิต มหาวิทยาลัยราชภัฏรำไพพรรณี

กาญจนา เกียรติประวัติ. (2523). **การวิเคราะห์ปฏิสัมพันธ์ในนวัตกรรมทางการศึกษา**. กรุงเทพฯ : มหาวิทยาลัยศรีนครินทรวิโรฒ.

กาญจนา เกียรประวัติ. (2524). **นวัตกรรมทางการศึกษา**.กรุงเทพฯ : มหาวิทยลัย

ศรีนครินทรวิโรฒประสานมิตร.

ชัยยงค์ พรหมวงศ์. (2523). **เอกสารประกอบการสอนชุดวิชาเทคโนโลยีการศึกษา เรื่อง**

**กระบวนการสันนิเวศวิทยาการและระบบสื่อการสอน**. นนทบุรี : มหาวิทยาลัย

สุโขทัยธรรมาธิราช.

ชัยยงค์ พรหมวงค์ , นิคม ทาแดง และศรีสุดา จริยกุล. (2526). **นวัตกรรมทางการศึกษา**. เอกสาร ประกอบการสอนชุดวิชาเทคโนโลยีและสื่อสารการศึกษา. กรุงเทพฯ : สาขาเทคโนโลยีทาง การศึกษา มหาวิทยาลัยสุโขทัยธรรมาธิราช.

ณัฐกมล วัชรวงษ์ทวี. (2556). **การพัฒนาชุดการเรียนรู้ เรื่อง ภูมิศาสตร์ทวีปยุโรป สาระ ภูมิศาสตร์ กลุ่มสาระการเรียนรู้สังคมศึกษา ศาสนาและวัฒนธรรม ชั้นมัธยมศึกษาปีที่ 2**. กรุงเทพฯ : ปริญญานิพนธ์ศึกษาศาสตร มหาบัณฑิต วิทยาลัยครุศาสตร์ มหาวิทยาลัย

ธุรกิจบัณฑิตย์.

ทวี ทองสว่าง. (2527). **พฤติกรรมการสอน วิชาภูมิศาสตร์ 1**. กรุงเทพฯ : กิ่งจันทร์การพิมพ์.

ทิศนา แขมมณี. (2543).  **เอกสารประกอบการอบรมเชิงปฏิบัติการ “การจัดการเรียนการสอนโดย**

**ยึดผู้เรียนเป็นสำคัญโมเดลซิปปา”**. นครสวรรค์ : สํานักงานการประถมศึกษา

อําเภอลาดยาว

ทิศนา แขมมณี. (2545). **ศาสตร์การสอน** **: องค์ความรู้เพื่อการจัดกระบวนการเรียนรู้ที่มี ประสิทธิภาพ**. กรุงเทพฯ : สํานักพิมพ์แห่งจุฬาลงกรณ์มหาวิทยาลัย.

นิพนธ์ ศุขปรีดี. (2519). นวัตกรรมและเทคโนโลยีทางการศึกษา. ชลบุรี : มหาวิทยาลัย

ศรีนครินทรวิโรฒ บางแสน.

บุญชม ศรีสะอาด. (2553). **การวิจัยเบื้องต้น**. พิมพ์ครั้งที่ 8. กรุงเทพฯ : สุวีริยาสาส์น.

บุญเอื้อ ควรหาเวช. (2543). **นวัตกรรมการศึกษา**. พิมพ์ครั้งที่ 3. กรุงเทพฯ : มหาวิทยาลัย

ศรีนครินทรวิโรฒประสานมิตร.

ประเวส วะสี. (2539). **ปฏิรูปการศึกษาไทย การยกเครื่องทางปัญญา**. กรุงเทพฯ : ชาวบ้าน.

ปัญญา รุ่งเรือง. (2551). **การศึกษาผลการเรียนรู้ เรื่อง ภูมิศาสตร์ประเทศไทย โดยใช้วิธีสอนที่ใช้ ชุดการเรียนรู้กับวิธีสอนแบบปกติ สำหรับนักเรียนชั้นมัธยมศึกษาปีที่ 5**. กรุงเทพฯ : ปริญญานิพนธ์ ศึกษาศาสตรมหาบัณฑิต มหาวิทยาลัยศิลปากร.

เยาวพา เดชะคุปต์. (2542). **การบริหารและการนิเทศการศึกษาปฐมวัย**. กรุงเทพฯ : เอพี กราฟ ฟิกส์ดีไซน์.

รัฐสุดา สุดรัก. (2551). **ผลการใช้การเรียนการสอนแบบซิปปาและวิธีการทางประวัติศาสตร์ใน กลุ่มสาระ การเรียนรู้สังคมศึกษา ศาสนาและวัฒนธรรม ชั้นประถมศึกษาปีที่ 4**. อุดรธานี : ปริญญานิพนธ์ ครุศาสตรมหาบัณฑิต มหาวิทยาลัยราชภัฏอุดรธานี

รัชนีพร แอนุ้ย. (2556). **การพัฒนาชุดการสอน เรื่อง ธรรมชาติและสิ่งแวดล้อม สำหรับนักเรียน ชั้นประถมศึกษาปีที่ 6 อำเภอแว้ง จังหวัดนราธิวาส**. สงขลา : ปริญญานิพนธ์ ครุศาสตร

มหาบัณฑิต มหาวิทยาลัยราชภัฏสงขลา

เลิศศิริ เต็มเปี่ยม. (2554). **การพัฒนาผลการเรียนรู้เรื่อง ทักษะภูมิศาสตร์ ด้วยการสอนโดย**

**การใช้ชุดการเรียนรู้ สำหรับนักเรียนชั้นประถมศึกษาปีที่ 6 โรงเรียนสารสิทธิ์พิทยาลัย**. กรุงเทพฯ : ปริญญานิพนธ์ ศึกษาศาสตรมหาบัณฑิต มหาวิทยาลัยศิลปากร.

สวาท เสนาณรงค์. (2536). **หน่วยที่ 2 ภูมิศาสตร์กับการประยุกต์ใช้ในการเรียนการสอนสังคม**

**ศึกษา.** ประมวลสาระชุดวิชาสารัตถะและวิทยวิธีทางสังคมศึกษา. นนทบุรี : สาขาวิชา

ศึกษาศาสตร์มหาวิทยาลัยสุโขทัยธรรมาธิราช.

สำนักงานคณะกรรมการการศึกษาขั้นพื้นฐาน. (2551). **แนวทางการนามาตรฐานการศึกษา**

**ขั้นพื้นฐานสู่การปฏิบัติ**. กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย

จำกัด.

สำนักงานเลขาธิการสภาการศึกษา. (2552). **สภาวะการศึกษาไทย ปี 2550/2551 ปัญหาความ**

**เสมอภาคและคุณภาพการศึกษาไทย.** พิมพ์ครั้งที่ 2. กรุงเทพฯ : วี.ที.ซี. คอมมิวนิเคชั่น.

สำนักงานเลขาธิการสภาการศึกษา. (2561). **สภาวะการศึกษาไทย ปี 2559/2560 แนวทาง**

**การปฏิรูปการศึกษาไทย เพื่อก้าวสู่ยุค Thailand 4.0**. กรุงเทพฯ : สำนักงานเลขาธิการ สภาการศึกษา.

สุนีย์ เปมะประสิทธิ์. (2543). **การส่งเสริมศักยภาพนักเรียนกรุงเทพมหานครด้านวิทยศาสตร์และ**

**มิติสัมพันธ์** . กรุงเทพมหานคร : ภาควิชาหลักสูตรและการสอน คณะศึกษาศาสตร์

มหาวิทยาลัยศรีนครินทรวิโรฒประสานมิตร.

สันทัด ภิบาลสุข และพิมพ์ใจ ภิบาลสุข . (2525). **การใช้สื่อการสอน**. พิมพ์ครั้งที่ 2.กรุงเทพฯ : โรงพิมพ์พีระพัธนา.

David, L., and John, M. (2010). **Teaching Geography 11-18**. London : Typeset by

YHT Ltd.